google/wiki40b huggingface dataset:
Epp Maria Kokamägi

Epp Maria Kokamägi (sündinud 28. jaanuaril 1959 Tallinnas) on Eesti maalikunstnik, elab Haapsalus.

Elukäik

1983. aastal lõpetas ta Eesti Riikliku Kunstiinstituudi maalijana. Alates 1984. aastast kuulub ta Eesti Kunstnike Liitu. 2008. aastal avas omanimelise peregalerii Epp Maria Galerii, kus on pidevalt üleval nii Epp Maria kui ka teiste pereliikmete looming.

Looming

Epp Maria loomingulised tegevusalad on õlimaal, akvarell, raamatukujundus ning teatri- ja kinokujundus. Kunstniku kodupaiga maastikud Liivi lahe ääres ning mere valguspeegeldused on ta loomingut otseselt mõjutanud ja jätnud sellesse oma kordumatu jälje. Aastatel 2009–2015 valminud maalide läbivateks teemadeks olid inglid ja karge põhjamaine loodus.

Isiklikku

Epp Maria vanemad on maalikunstnikud Imbi Lind ja Luulik Kokamägi ning abikaasa on maalikunstnik ja laulja Jaak Arro. Epp Maria lapsed on kokk ja telesaatejuht Anni Arro, keraamik Liisu Arro ja fotokunstnik Johannes Arro. Tema õde metallikunstnik Ilo Kokamägi oli abielus näitleja Urmas Kibuspuuga.
Torrensi järv

Kirjeldus

Torrensi järv asub Arcoona platoo ja Flinders Range'i mäestiku vahel, Torrensi järve rahvuspargis. Järv on 30 meetrit üle merepinna ja maksimaalne sügavus on vaid 1 meeter. Kui järv on täidetud veega, on tegemist Austraalia suuruselt teise järvega, mis hõlmab 5745 km², kuid seda on juhtunud vaid üks kord viimase 150 aasta jooksul. Järve põhi on kaetud õhukese soolakihiga, mille all on punakaspruunid savikihid.
Järve ümbruse taimestik on hõre. Põhiliselt on esindatud randköömen ja maltsad.
Veeperioodil on täheldatud järve piirkonnas 64 linnuliiki, paljud neist olid tulnud järve äärde pesitsema. Pesitsejate seas märgati ka punarind-karkjalga (Cladorhynchus leucocephalus), keda alates 1930. aastast ei ole Lõuna-Austraalias pesitsemas nähtud. Kuivaperioodil on järv elupaigaks paljudele loomaliikidele, sealhulgas skorpionidele, ämblikele, mardikatele ja sipelgatele.

Ajalugu

Pärast ootamatult suurt vihma 1989. aasta märtsis täitus järv veega, mis oli ka esimene kord, kui selline sündmus teaduslikult dokumenteeriti. Vesi püsis järves 1990. aastate alguseni.
Piirkonna traditsioonilisi rahvaid kutsutakse arabanadeks, kokathadeks ja kyunideks. Maadeavastaja Edward John Eyre oli esimene eurooplane, kes järve 1839. aastal avastas. Eyre nimetas järve kolonel Robert Torrensi järgi, kes oli üks Lõuna-Austraalia koloonia asutajaid.
Alates aastast 1991 on Torrensi järv täies ulatuses rahvuspargina kaitse all. Rahvusparki saab külastada igaüks tasuta, kuid taotleda tuleb sisenemisluba.
Alfred Heß

Alfred Heß ka Alfred Hess (29. märts 1897 Egiptus, Aleksandria – 9. juuni 1963 Reicholdsgrün, Fichtelgebirge) oli NSDAP/AO parteitegelane, NSDAP asefüüreri Rudolf Heßi noorem vend.
Alfred naasis Saksamaale kommertskooli hariduse omandamiseks ja pöördus tagasi Aleksandriasse isa firmasse 1926.
1920. aastal astus Alfred NSDAP-sse ja 1926 asutas ta NSDAP rakukese Egiptuses. Uuesti astus Alfred NSDAP liikmeks (nr 1368285) 1932. aastal ja järgmisel aastal sai temast NSDAP/AO Egiptuse rakukese juht. Alfred rajas Berliinis NSDAP/AO väliskaubandusameti.
Pärast vend Rudolfi 10. mail 1941 toimunud üksiklendu Augsburgist Messerschmitt Bf 110E-2/N-ga (raadikood VJ+0Q, tehasenumber 3869) Šotimaale(Suurbritannia) võeti vahi alla.
Ameerika sõjaväevõimud vangistasid ta 1945. Alfred Heß oli peamiste sõjaroimarite protsessil Nürnbergis kaitse tunnistaja; ta vabastati pärast kohtuprotsessi.
Birva keel

Birva keel keeltepilves

Keelte pilves (joonis 1) on birva keel märgitud rohelisega, mis näitab, et see kuulub tugevate keelte hulka (kõnelejaid on palju igas vanuses).

Huvitavat

Birva keele kõla saab kuulata Global Recordings Networki kodulehelt (http://files.globalrecordings.net/audio/language/mp3/sample-3999.mp3).
Birva elus sõnu saab kuulata Youtube'is (http://www.youtube.com/watch?v=oSXjp8-DRSo&feature=youtube_gdata_player).
Taavi Kangur

Taavi Kangur (sündinud 11. juulil 1974 Kohtla-Järvel) on eesti kirjanik. Alates 2017 september Eesti Kirjanike Liidu liige.

Auhinnad

Kirjaniku esikromaan "Kõigile saab kurikaga virutada" saavutas Tänapäeva 2010.a. romaanivõistlusel II koha.
Romaan "Sünk jää, otsatu põhi" saavutas Eesti Kirjanike Liidu 2017.a. romaanivõistlusel Postimehe eripreemia.
Konstanty Horoch

Konstanty Horoch (10. juuni 1892 – 12. august 1960) oli Poola ratsaväelane. Teise Poola vabariigi ajal oli ta ratsaväe kapten.
1935. aastal otsustati talle anda Kotkaristi V klassi teenetemärk.
Pärl (kohvik)

Pärl oli kohvik Tallinnas aadressil Pikk tänav 1. 
Kohvik avati 1934. Aastani 1944 kandis see nime Toomi. Nõukogude ajal nimetati kohvik ümber Pärliks.
Kohvik oli eriti hinnatud oma kondiitritoodete pärast.
Aarend-Mihkel Rõuk

Aarend-Mihkel Rõuk (14. märts 1943, Hageri vald, Harjumaa – 10. detsember 1997, Tallinn) oli Eesti geograaf, geoarheoloog ja kirjastustöötaja.

Elulugu

Lõpetas 1961 Pärnu 1. Keskkooli ja 1969 TRÜ loodusgeograafina. Täiendas end Rootsis. 
Oli 1969–91 Eesti NSV TA Ajaloo Instituudi arheoloogiasektoris, 1986–90 geoarheoloogia ja muinastehnoloogia labori juhataja ja 1991–97 EE-kirjastuses (1991–94 loodusteaduste toimetuse juhataja). Uuris arheoloogiliste muististe ümbruse loodusolusid, Eesti voorestike loodusgeograafiat ja kujunemist, taimkatte arengulugu ja nüüdisjärvede viirkihilisi setteid.
Loodi vald

Ajalugu

Loodi valda on kirjalikes allikates esimest korda mainitud aastal 1504. Toona kuulusid sellesse Araksti ja Lode mõisad. Valla ajalooline saksakeelne nimetus oli Metzküll. Aastal 1933 liideti Loodi vallaga Arakste vald. Selle pindala oli toona 65,09 km² ja seal oli 943 elanikku. 1945. aastal loodi valla territooriumile Arakste ja Loodi külanõukogud, vald ise kaotati aastal 1949. Aastal 1954 liideti Loodi külanõukoguga likvideeritav Arakste külanõukogu.. 1990. aastal moodustati külanõukogust Loodi vald. 2009. aastast kuulub Loodi vald Ruhja piirkonda.

Loodus

Vallas voolab  Ruhja jõgi, seal asub ka 10,3 hektari suurune Laņģa järv. Vald ise on traditsiooniline põllumajanduspiirkond, kus tegeletakse teravilja ja kartuli kasvatamisega, peetakse veiseid ja lambaid, tegeletakse ka mesindusega. Kohalike vaatamisväärsuste hulka kuuluvad Araksti mõisakompleks ja selle juures asuv Mīlestības akmens (Armastuse kivi, pikkus 4,7 m, laius 2,7 m ja kõrgus 2,5 m), Urga Rootsi kivi (pikkus 3,9 m, laius 2,4 m ja kõrgus 2,1 m) ja 30 ohvrilohuga Kalnalammiki muinasasula selle juures asuva ohvrikiviga (pikkus 5,4 m, laius 2,8 m ja kõrgus 1,2 m). Looduskaitse all on Labrenči saar, Akmeņgravase mänd, Kolki tamm, Klāviņi pärnad, Kalniņi kask, Vītoli seedermänd ja Mikmežase tamm.

Muinsusmälestised

Muinsusmälestistest on riikliku kaitse all Kalnalammiki muinasasula selle juures asuva ohvrikiviga, Araksti mõisa laut ja Araksti mõisa ait. Kohaliku kaitse all on Urga Rootsi kivi ja Kokļese muinaskalmed ehk Kirikuase.
Korrelatsioon (muusika)

Korrelatsioon (prantsuse keeles corrélation) on muusikas Pierre Schaefferi poolt kasutatud mõiste, mille all mõistetakse helisignaali kui füüsikalise heli ja heliobjekti kui tajutava heli vastastikust seost.
Viru Keskus

Ehitus

Viru hotelli kõrvale parkla asemele hakati uut kaubanduskeskust rajama 2002. aasta suvel. Keskuse projekteerisid arhitektid Vilen Künnapu ja Ain Padrik. Hoonestu ehitas SRV International koos Merko Ehitusega.
32 000 m² üldpinnaga Viru Keskus valmis 2004. aastal, maksumus oli 700 miljonit krooni  Kaubanduskeskuse maa-alusse ossa rajati linnaliinibusside lõpp-peatus ja Kaubamaja ristmiku alla käigutunnel, mis on ühenduses bussiterminaliga. Tallinna Kaubamaja ja Viru Keskuse ühenduseks paigaldati hoonete vahele klaasist käigutunnel. 
Viru Keskuse Kaubamaja ristmiku poolses küljes asub Mare Mikoffi skulptuur "Hämarik".
Määratlus

Määratluse all mõistetakse tavaliselt definitsiooni (mõiste tähendust avava lause mõttes).
Filosoofias võib see sõna tähendada ka determinatsiooni (ladina determinatio, saksa Bestimmung).
Guangdongi Raadio

Guangdongi Raadio (广东电台; Guăngdōng Diàntái) on raadiojaam Hiinas Guangdongis, mis levitab saateid sagedusel 91,3 MHz.
Aleksander Klauson

Aleksander Klauson (sündinud 11. detsembril 1959 Tallinnas) on eesti mehaanikateadlane.

Haridus

Ta lõpetas aastal 1981 Tallinna Polütehnilise Instituudi ehitusteaduskonna cum laude. Aastatel 1982–1985 oli ta Tallinna Polütehnilises Instituudis aspirantuuris (tema juhendajaks oli professor Jaan Metsaveer). Aastal 1987 kaitses ta füüsika-matemaatika kandidaadi väitekirja.

Täiendusõpe

Järeldoktor Le Havre’i Ülikoolis 1993.

Teaduskraad

Füüsika-matemaatikakandidaat 1987.

Teenistuskäik

Ta oli aastatel 1981–1983 Tallinna Polütehnilise Instituudi ehitusmehaanika kateedri assistent, aastatel 1986–1987 oli ta sama kateedri vanemõpetaja ja aastatel 1987–1992 sama kateedri dotsent. Aastatel 1992–1999 oli ta Tallinna Tehnikaülikooli (ehitusteaduskonnas) mehaanikainstituudi dotsent, aastatel 1999–2003 oli ta erakorraline vanemteadur. Aastast 2003-2016 oli ta mehaanikainstituudi tehnilise mehaanika professor, lisaks oli ta aastast 2005 tehnilise mehaanika õppetooli juhataja ja mehaanikainstituudi direktor. Aastast 2017 on ta ehituse ja arhitektuuri instituudi professor.

Teadustöö põhisuunad

Loodusteadused ja tehnika, mehaanika (täpsemalt lainelevi modelleerimine õhukeseinalistes konstruktsioonides).
Avaldanud 42 teaduspublikatsiooni. Tema juhendamisel on kaitstud 1 magistri- ja kaasjuhendamisel 2 doktoritööd.

Teadusorganisatoonrne tegevus

TÜ mehaanikainstituudi nõukogu liige 2002−2016; ehitusteaduskonna nõukogu liige 2010−2016; Ameerika Akustikaühingu liige; Allvee akustika tehnilise gruppi liige (TG Noise) 2015−...; ELCOM-i rühma "pressure" liige 2015−...; Ehituse ja arhitektuuri instituudi nõukogu liige 2017−...

Huvialad ja harrastused

Tervisejooks, mägimatkamine.

Isiklikku

Ta on Vladimir Klausoni poeg.
Sandown-klassi miinijahtija

Kirjeldus

Sandown klassi miinijahtijad on klaaskiust riidest kerega, mis on 52,5 m pikk, 10,9 m lai ja 2,3 m süvisega, mille veeväljasurve on 600 t. Klaaskiustplastist kere raskendab nende hoidmist jääoludes. Peamasinatena kasutatakse Sandown klassi miinijahtijatel 2 tk Paxman Valenta 6RPA200M diiselmootoreid koguvõimsusega 3000 hj, mis käitavad läbi individuaalse sõuvõlli kahte Voith Schneider tüüpi sõuajamit mis on kasutusel ka rooliseadmena tulenevalt selle eripärast ning tagavad laeva maksimumkiiruseks 13 sõlme. Alternatiivselt saab sõuajameid käitada ka läbi kahe 100 kW’se elektrimootori mis saavad elektritoite ühest laeva kolmest diiselgeneraatorist. Elektrimootoritega on kiirus kuni 6,5 sõlme. Vööris on 2 põtkurit Schottel mis võimaldab laeva paigal hoida või sooritada keerukaid manöövreid. Diiselgeneraatoritena kasutatakse Sandown klassi miinijahtijatel kolme Rolls-Royce/Perkins CV8 diiselgeneraatorit a 250kW. Laeva mootorid on paigutatud spetsiaalsetele amortisaatoritele, vähendamaks müra ja vibratsiooni.

Relvastus

Laev on varustatud kaasaegse sonariga miinide avastamiseks ja allveerobotiga. Traalimissüsteeme laeval ei ole. Miinide identifitseerimiseks ja hävitamiseks kasutatakse Eesti miinijahtijatel Atlas Elektroniku SeaFox MIDS ROV süsteemi. Originaalis on laev relvastatud 30 mm automaatkahuriga KCB. Enesekaitserelvadena on Eesti mereväe miinijahtijatel kasutusel üks M80 õhutõrjekahur, (Sergei). Täiendavalt on relvastuses mõned kuulipildujad. Taktikaline juhtimissüsteem on Pressley Nautis M.

Ajalugu

Esimene Sandown-klassi laev ehitati aastal 1988 ning asus teenistusse 1989. Laevu ehitati kokku 15: Briti kuninglikule mereväele 12 ja ning kolm Saudi Araabia mereväele. Tänapäevaks on teenistusse jäänud kokku 13 alust k.a. 3 miinijahtijat mis müüdi Eesti mereväele. 
Vastavalt 2003. aasta Briti strateegilisele kaitseväe ülevaatusele otsustati kolm miinijahtijat maha müüa. Nendeks olid Sandown, Inverness ja Bridport. Neljas laev Cromer viidi aastal 2001 treeninglaevana üle Briti kuninglikku mereväe kolledžisse Darthmouthis. Kolm laeva müüdi 2006. aasta septembris Eestile. Esimene laev anti üle 2007. aasta aprillis, teine jaanuaris 2008 ja viimane märtsis 2009.
Speedcore

Speedcore on 1990. aastate lõpus, arvatavasti Hollandis loodud muusikastiil. Välja on see arenenud hardcore techno'st, minnes iga sammuga aina tempokamaks.
Speedcore'i üks tunnus on tempo (löökide arv minutis). Teisalt tunneb speedcore'i ära väga agressiivsete helide ja muusikakujunduse järgi. Lood jäävad vahemikku 350 kuni 1000 lööki minutis; sellest kiiremat, müraga segunenud muusikat nimetatakse extratone''iks ja seda peetakse kas speedcore'i alaliigiks või iseseisvaks muusikastiiliks. Kuulajate sõnul ületab see speedcore'i intensiivsuse. Erinevalt teistest agressiivsetest stiilidest nagu rave ja gabber on speedcore oma ülikõrge tempo tõttu väga raskesti tantsitav muusikastiil, siiski on selle liigi kuulajad võimelised selle järgi hüppama, kargama ja kiiresti pead raputama.
Tüüpiline speedcore-lugu on pigem antimuusika ning selle kuulajaskond on tihti poliitiliste ja ühiskondlike normide vastu. Speedcore on vihane, agressiivne ning üritab luua kuulajatele vaenulikku atmosfääri. Speedcore-DJ-d kasutavad oma muusikas ründavaid ja äkilisi teemasid, loomaks speedcore'ile iseloomulikku ekstreemsust. Sageli lisatakse lugudesse sämpleid inimkarjetest ja karjutavaid sõnu või fraase. Kasutatakse ka sämpleid vägivaldsetest filmidest, mis tekitavad lugudesse õudust ja vägivaldsust. Lisaks eelmainitud komponentidele kasutatakse speedcore-muusikas tihti sämpleid kitarripininatest, analoogsüntesaatoritest, trummidest (näiteks Roland TR909, vanamoodne trummimasin aastast 1984), müra ja hulgaliselt teisi elektroonilisi helisid. Kõik need helid on küll enamasti moonutatud, kasutades erinevaid filtreid, loomaks üleüldist karmi muljet. Kui see kõik liita ülikiire tempoga, on tulemuseks sihipäratu karmus, mis annab samalaadse efekti müramuusikaga (noise music). Paljud speedcore-artistid leiavad rahulolu, luues muusikat, mis on vastuolus tavapäraste muusikastandarditega. Taoline ekstreemsus on siiski loonud ka DJ'sid, kes seda parodeerivad, kasutades seejuures muusika loomiseks koomilisi, natuke kergemaid, kuid ikkagi maniakaalseid sämpleid (nt helid Futuramast).
Sofia Oleneva

Sofia Oleneva (aastani 1948 Korpelainen; sündis 10. detsembril 1921 Leningradi oblastis) oli Eesti slavist.

Elulugu

Sofia Oleneva on soomlane, talupidaja tütar ja Gennadi Olenevi ema.
Lõpetas 1941 Peterhofi Keskkooli, 1951 TÜ vene keele ja kirjanduse osakonna. Oli 1951–1952 Leningradi ja 1976 Moskva Ülikooli stažöör, 1952–1956 EPA keelte kateedri vanemõpetaja, 1957–1985 TÜ vene keele kateedri, 1975–1991 vene keele metoodika kateedri vanemõpetaja.

Teadustöö

Uurimisvaldkond: vene keele õpetamise metoodika. Lugenud ka tänapäeva vene keele ja kirjanduse ajaloo kursusi. 15 teadustrükist.
Dubuque'i maakond

Dubuque'i maakond (Dubuque County) on maakond USA-s Iowa osariigis. Geograafilised koordinaadid on 42°28' N, 90°52' W.
Maakonna halduskeskus on Dubuque.
Maakonna pindala on 1597 km², millest 22 km² moodustab veepindala.
Elanike arv oli 2010. aasta rahvaloenduse järgi 93 653. Aastal 2000 oli elanike arv 89 143.
Dubuque'i maakond on elanike arvult Iowa seitsmes maakond.

Ajalugu

Dubuque'i maakond moodustati 1. oktoobril 1834. aastal endise Michigani territooriumi osadest. Maakond sai nime Iowa esimese Euroopa asuniku Julien Dubuque'i järgi.
Eestimaa talimängud

Eestimaa talimängud on Eestimaa Spordiliidu Jõud traditsiooniline spordi suurüritus, mis toimub iga nelja aasta tagant EOK  egiidi all.
Eesti talimängud said alguse 1965. aastal, kui 5.-8. märtsini korraldati Võrus  1.Eesti NSV Maanoorte Talimängud (MTM).
Põllu tänav (Tallinn)

Põllu tänav on tänav Tallinnas Nõmme linnaosas Nõmme, Hiiu, Kivimäe ja Pääsküla asumis.
Tänava nimi (saksa Feldstraße, vene Полевая ул.) võeti kasutusele 1926/1927. aastal. Aastatel 1940–1941 kandis nime Põllumehe tänav.

Asend

Põllu tänav algab Mai tänavast. Suundudes edelasse ristub Silla, Nurme, Lõuna, Sambla, Hiiu-Maleva, Tähe, Hiiu, Pargi, Laste, Sanatooriumi, Valve, Sihi, Johann Voldemar Jannseni, Olevi, Hõimu, Sõbra, Lemmiku, Saha põik, Vikerkaare, Rännaku puiestee, Põllu põik, Raba ja Pääsküla tänavaga.
Põllu tänava pikkus on umbes 3600 meetrit. Tänav läbib Hiiu ja Kivimäe asumis Sanatooriumi pargi, kus asuvad Nõmme lastehaigla ja Kivimäe haigla, ning möödub Jannseni puiestikust. Pääsküla asumis jääb tänava äärde Tallinna Pääsküla Gümnaasium.
Balti laenud eesti keeles

Balti laenud on eesti keelde balti algkeelest alates II aastatuhandest või isegi III aastatuhande lõpust eKr tulnud laentüved.
Neid laene on eesti keeles Huno Rätsepa järgi 94–156, 2012. aasta Eesti etümoloogiasõnaraamatu andmetel 165-235. Balti laenude semantika (nt kõige enam on laenatud põllundust ja karjapidamist ning töö- ja majapidamisriistu tähistavaid sõnu: hernes, vagu, oinas, kirves, labidas) viitab muistsete balti hõimude olulisele rollile lõunapoolsete alade tehnoloogia ja kultuuri läänemeresoomlasteni viimisel. Baltlaste kõrgem arengutase võis tõsta ka nende keele staatust läänemeresoome hõimude seas, millele viitavad arvukad sotsiaalse iseloomuga nn tarbetud laenud. Nii leidub balti laene ka tuumsõnavaras ehk mõisterühmades, kuhu reeglina sõnu ei laenata (nt kehaosade nimetustes ja sugulussõnavaras: naba, hammas, tütar, kaim, mõrsja). Sellise sõnavara laenamine on märk väga tihedatest, lähedastest kontaktidest ning võimalikust segaasustusest ja kakskeelsusest.
Eesti kirjakeeles 5 kõige sagedamini esinevat balti laensõna on kõik, veel, aeg, juba, kord.
2006. aasta jalgpalli maailmameistrivõistlused

Parimad mängijad

Turniiri parimaks mängijaks tituleeriti Prantsusmaa koondise kapten Zinédine Zidane, parimaks noormängijaks Lukas Podolski (Saksamaa).
Kiel

Ajalugu

Kiel asutati 1233. ja 1242. aasta vahel. 1242. aastal sai linnaõigused. 1283 liitus Hansa Liiduga. 1665. aastal asutati Kieli ülikool (Christian-Albrechti ülikool), mis oli Saksa-Rooma riigi põhjapoolseim ülikool. 1972. aasta suveolümpiamängude purjeregatt korraldati Kielis ja Kieli lahel.

Rahvastik

31. märtsi 2010 seisuga elab Kielis 238 049 inimest.

Majandus

2005. aastal oli Kieli SKP elaniku kohta 35 618 €, mis oli Saksamaa keskmisest kõrgem ja moodustas 159% Euroopa Liidu keskmisest SKP-st.
Teenindavas sektoris töötab 78,5% inimestest, töötlevas 21,4% ja primaarses sektoris 0,2%.
FIFA

Asutamine

FIFA asutati 21. mail 1904 FIFA esimesel kongressil Pariisis.
FIFA esimeseks presidendiks valiti 23. mail 1904 prantslane Robert Guérin ning asepresidentideks hollandlane Carl Anton Wilhelm Hirschman ja šveitslane Victor E. Schneider.

Jalgpalli maailmameistrivõistlused

Aastal 1905 Londonis toimunud FIFA II kongressil arutati esimest korda jalgpalli maailmameistrivõistluste korraldamist. Plaani kohaselt pidi esimene MM toimuma 1906. aastal Šveitsis. Kui jõudis kätte võistluste registreerumise viimane päev 13. august 1905, selgus, et ei ilmunud ühtegi sooviavaldust.
1924. aasta olümpiamängudel jalgpallis võidu saanud Uruguay esindus tegi avalduse, milles soovis korraldada MM-võistlused juba 1925. aastal. Kuigi FIFA ütles neile ära, ei laitnud maailmaorganisatsiooni esindajad mõtet ja asusid MM-finaalturniiri korraldamisega seotud probleeme lahendama.
15.–26. mail 1928 Amsterdamis toimunud FIFA kongressil võeti häältega 27:5 vastu otsus korraldada jalgpalli maailmameistrivõistlused esimest korda 1930. aastal ning seejärel iga nelja aasta tagant. Veel jäi lahtiseks korraldajamaa, kuid 17.–18. mail 1929 Barcelonas toimunud 18. kongressil anti see õigus Uruguayle.
Sireen (ajakiri)

Sireen oli aastal 1923 ilmunud muusikateemaline kuukiri. Ajakirjast ilmus 4 numbrit.
Ajakirja eelkäija oli Helikund (ilmus 1922) ja ajakirja sisulist osa ajas edasi Muusikaleht (ilmus 1924–1940).
Lauri Asikainen

Lauri Asikainen (sündinud 28. mail 1989 Savonlinnas) on Soome suusahüppaja.
Paha Polly

Paha Polly oli meloodilist alternatiivrokki viljelenud Tartu ansambel, mis alustas tegevust 2005. aastal Võrus. 2013. aasta suvel teatas ansambel laialiminekust.
Põhjend

Põhjend ehk alus (inglise keeles reason) on uskumus või propositsioon, millele mingi uskumus (mingi propositsiooni uskumine) või tegu tugineb.
Uskumuse põhjend on hea, kui selle abil on võimalik uskumust õigustada.
Sekele keel

Sekele keel on põhjakhoisani keelteks nimetatava murdekontiinumi põhjapoolne osa. Sellesse kuulub ka maligo keel.
Sekele keel oli kunagi laialt levinud Angola lõunaosas. Praegu kõneleb seda diasporaa Namiibia põhjaosas.
Emakeelena kõnelejate arv oli 2000. aastal ligi 8000.
Kuivarahu (Tauksi saarterühm)

Kuivarahu on Lääne maakonnas Haapsalu linnas Liialaiu ja Tauksi saare vahel asuv rahu.
Rahu koordinaadid on 58° 50′ N, 23° 25′ E.
Kiisa jaama tee

Kiisa jaama tee (registrinumbriga 11243) on kõrvalmaantee Saku vallas Kiisa alevikus. Tee pikkus on 0,6 km. 
Tee saab alguse Tõdva–Hageri tee kuuendal kilomeetril ning lõpeb Kiisa raudteejaama juures.
Tee ei ületa ühtegi silda, küll aga 3 truupi. Teele jääb üks nimetu bussipeatus.
Teega ristub esimesel kilomeetril Kirdalu–Kiisa tee.
Tee alguses on asfaltkate, keskel on mustkate ja lõpus on pinnatud kruusatee. Tee on klassita. Liiklussagedus teel on kuni 200 autot ööpäevas. Teel on kiiruspiirang 50 km/h. Teevalgustuse kohta andmed puuduvad.
St. Anton am Arlberg

St. Anton am Arlberg (Sankt Anton am Arlberg) on alpiküla Lõuna-Austrias. Küla asub Arlbergi mäeaheliku servas. St. Antonis on umbes 2800 püsielaniku. Küla asub 1300 meetri kõrgusel merepinnast.
Küla lähedal asub väga tuntud, samanimeline mäesuusakeskus. Seal on ligi 260 kilomeetrit mäesuusatamiseks valmistatud rada ja 82 mäetõstukit. Keskuses on korraldatud 2001. aasta maailmameistrivõistlused ja toimuvad igal aastal maailma karikavõistluste etapid. St. Anton kuulub Arlbergi mäesuusapiirkonda, kus asuvad veel Lech, Zürs, St. Christoph ja Stuben.
Valga Muuseum

Valga Muuseum on 1955. aastal asutatud muuseum, mis 2015. aastast tegutseb Valga linna munitsipaalasutusena. Varem haldas seda Eesti Kultuuriministeerium.
Valga Muuseum asub Valga kesklinnas 1911. aastal ehitatud hilisjuugendi stiilis "Säde" seltsi majas, mille projekteeris üks esimesi eesti soost arhitekte Georg Hellat.
Muuseum asutati 1955. aastal 
rajoonidevahelise koduloomuuseumina.
Muuseum kogub, uurib, säilitab ja tutvustab Valga linna ja Valga maakonna inimeste ning nende elukeskkonnaga seotud ajaloolis-kultuurilise väärtusega materjale.
Püsinäitus muuseumi teisel korrusel kajastab Valgamaa ja Valga linna ajalugu muinasajast 20. sajandini.
Loodussaalis saab näha Eesti loomi ja linde, hundiurgu, Helme koobast jms. Muinasaega kujutavas saalis saab tutvuda muinasaegse linnusega ja paljude Valgamaalt leitud muististega. Ajalooekspositsioon annab lühiülevaate linna ja maakonna ajaloost. Lähemalt tutvustatakse õigeusu kiriku ajalugu, olümpiavõitja Alfred Neulandi saavutusi, Paju lahingu ja staliniaegsete repressioonidega seonduvat ning Valga raudteesõlme arengut. Osa püsinäitusest on pühendatud ka igapäevaelule Nõukogude okupatsiooni ajal.
Lielzalve mõis

Lielzalve mõis (Lielzalves muiža) on mõis Lätis Nereta piirkonnas Zalve vallas Zalves. Saksa keeles Groß-Salwen.
Lielzalve mõisa mainitakse esimest korda aastal 1607 kui Knaweni karjamõisa või Effernite mõisa. Effernid olidki mõisa esimesed omanikud. Aastal 1617 sai Zalvest iseseisev mõis. Aastast 1774 kuulus Zalve mõis Korffidele. Kui Venemaa keisririik Kuramaa hõivas, sai mõisa endale Platon Zubov. Pärast tema surma hakkas mõis kuuluma Šuvalovitele, jäädes nende valdusse kuni võõrandamiseni aastal 1920.
Mõisa kahekorruseline peahoone rajati XIX sajandil. Aastail 1968–1970 kohandati seda kooli vajaduste järgi. Šuvalovite valduses oleku ajal oli mõisa peahoone kujundatud edumeelselt, nii näiteks oli majas telefonside. Kool oli majas aastatel 1922–2009. Teise maailmasõja ajal asus majas Saksa sõjaväe hospital. Kõrvalhoonetest on säilinud maakividest ait või laut. Mõisa ümbritseb XIX sajandi algul rajatud park.
Seattle'i Eesti Selts

Seattle'i Eesti Selts (inglise keeles Seattle Estonian Society) on USA eestlaste selts, mis tegutseb USAs Washingtoni osariigis Tacomas. 
Seltsi esimees on Kristi Urv-Wong.
Vana-Otepää vald

Vana-Otepää vald (saksa keeles (Alt-)Odenpäh) oli vald Tartumaal Otepää kihelkonnas.
Vald eksisteeris 1866–1892 ja siis liideti see vald Kastolatsi vallaga.
Espen Harald Bjerke

Espen Harald Bjerke (sündinud 12. aprillil 1980) on norra murdmaasuusataja.